เขียนย่อหน้าเกี่ยวกับ ดัชนีหุ้นของสหรัฐอเมริกา
ดัชนีหุ้นของสหรัฐอเมริกา จะมีดัชนีหุ้นที่เราได้ยินหรือคุ้นชื่อกันบ่อย ๆ อยู่ 3 ตัว ตัวแรกคือ Dow Jones ซึ่งเป็นดัชนีเก่าแก่มาก ๆ เรียกได้ว่าตำนานเลยทีเดียว คำนวณได้จากราคาของหุ้นบริษัทขนาดใหญ่ที่มีผลการดำเนินงานมั่นคงจำนวน 30 ตัวที่ซื้อขายจาก NYSE เป็นส่วนใหญ่ ตัวที่สอง คือ S&P 500 ดัชนีตัวนี้คำนวณได้จากหุ้นใหญ่ 500 ตัว ทั้ง NYSE และ Nasdaq และตัวสุดท้ายนั่นก็คือ Nasdaq หุ้นเทคโนโลยีชั้นนำของโลก จากการเติบโตของกลุ่มเทคโนโลยีอย่างก้าวกระโดดนั่นเอง

บทเรียนจากย่อหน้านี้

ดัชนีหุ้นของสหรัฐฯ
ตลาดหลักทรัพย์ในสหรัฐอเมริกามีอยู่หลายแห่ง โดย 2 ตลาดหลักคือ New York Stock Exchange (NYSE) และอีกตลาดก็คือ Nasdaq โดย NYSE เป็นตลาดที่มีมาอยู่ก่อน ในขณะที่ Nasdaq ถูกสร้างขึ้นเพื่อเป็นแหล่งระดมทุนของบริษัทไซส์เล็ก ไม่สามารถจดทะเบียนใน NYSE ได้ ซึ่งในขณะนั้นก็เต็มไปด้วยหุ้นเทคโนโลยีต่าง ๆ เช่น Microsoft, Apple, Facebook เป็นต้น

มีดัชนีหุ้นที่มักถูกพูดถึงบ่อยๆ ถึง 3 ตัวด้วยกัน ได้แก่ 

- Dow Jones: ดัชนีเก่าแก่ที่สุดในตลาดหุ้นสหรัฐ ดัชนีนี้จะถูกคำนวณจากราคาของหุ้นบริษัทขนาดใหญ่ที่มีผลการดำเนินงานมั่นคง เป็นผู้นำในกลุ่มอุตสาหกรรมและเป็นที่รู้จักของคนทั้งประเทศ จำนวน 30 ตัวที่ซื้อขายทั้งใน NYSE และ Nasdaq แต่จะเป็นหุ้นที่มาจาก NYSE เป็นส่วนใหญ่

- S&P 500: คำนวณมาจากหุ้นใหญ่ 500 ตัว จากทั้ง NYSE และ Nasdaq โดยมูลค่าของบริษัทใน S&P 500 คิดเป็น 80% ของมูลค่าตลาดหุ้นในสหรัฐอเมริกาทั้งหมด และในปัจจุบันนักลงทุนส่วนใหญ่มองว่า ดัชนี S&P 500 เป็นดัชนีที่แสดงภาพรวมของตลาดและเศรษฐกิจของสหรัฐอเมริกาได้ดีที่สุด

- Nasdaq: เคยเป็นตลาดสำหรับหุ้นขนาดเล็ก โดยเฉพาะหุ้นเทคโนโลยีมาก่อน แต่เมื่อกาลเวลาผ่านไป หุ้นเทคโนโลยีตัวเล็กในวันนั้น กลายเป็นหุ้นชั้นนำของโลกในวันนี้ เนื่องจากการเติบโตอย่างก้าวกระโดดของกลุ่มอุตสาหกรรมเทคโนโลยีนั่นเอง

ข้อสังเกตสำคัญก็คือ ดัชนี Dow Jones จะได้มาจากการคำนวณค่าเฉลี่ยของราคาหุ้น หุ้นที่ราคาสูง จึงมีอิทธิพลต่อดัชนีมากกว่าปกติ ต่างจากดัชนี S&P 500 และ Nasdaq ที่คำนวณมาการถ่วงน้ำหนักตามมูลค่าตลาดของบริษัท ในมุมมองของนักลงทุน ดัชนี S&P 500 จึงได้รับการยอมรับให้เป็นตัวแทนของตลาดการลงทุนของสหรัฐอเมริกาที่ดีที่สุด เนื่องจากครอบคลุมหุ้นจากหลากหลายบริษัทและอุตสาหกรรม
ตลาดการเงิน & ผลิตภัณฑ์และบริการทางการเงิน,ความรู้ทางการเงิน